Alb-Donau-Kreis

Dr Alb-Donau-Krois isch en Landkrois en Bada-Wirttemberg. Zamma mit em Landkrois Biberach ond dr kroisfreia Stadt Ulm isch er dr bada-wirttembergische Toil von da Regio Donau-Illr im Regierengsbezirk Diibenga. De Alb-Donau-Kreis grenzt im Norde an Landkrois Gebbenga und an Landkrois Hoedna, im Oschte a di bayerische Landkrois Genzburg und Nei-Ulm ond au an di kroisfrei Stadt Ulm, im Süde an Landkrois Bibra und im Weschte an Landkrois Reitlenga. Geografie Dr Alb-Donau-Kreis hot em Norda en Adoil an dr Schwäbischa Alb on em Sida an Oberschwaba. Durch da Sida vom Alb-Donau-Krois fliaßt d Donau durch. Bei Obermaachtel kommt se ens Kroisgebiet ond bei Erbach (Donau) verlässt se's wiedr en Richteng Ulm. Gschichde Dr Alb-Donau-Krois isch 1973 bei da Kroisreform grindet wora. Em Grond gnomma sand do die Landkrois Ulm on Eegne zammagschloßa wora. A paar oinzelne Gmoinda von de Krois Biberach ond Minsenga send au no zomm Alb-Donau-Krois komma ond a paar Gmoinda vom Krois Ehinga san zu Biberach komma, außerdem no zwoi Gmoinda vom Krois Ulm zom Krois Geppenga. Noch da Gmoindsreform sand em Alb-Donau-Krois 55 Gmoinda, dodavo acht Städt, von denne oina a großa Kroisstadt isch (Eegne). Domit isch dr Alb-Donau-Krois dr Landkrois mit de meiste Gmoinda en Bada-Württemberg. D greschda Stadt em Krois isch Eegne (Donau) ond kloinschda Gmoid isch Eenge, desch au d gloinschda Gmoind em ganza Regierengsbezirk Diibenga. Städt ond Gmoinde Zom Alb-Done-Krois gherad acht Städt ond 47 Gmoine. Literatur Lutz Reichardt: Ortsnamenbuch des Alb-Donau-Kreises und des Stadtkreises Ulm. W.Kohlhammer, Stuttgart 1986 (Veröffentlichungen der Kommission für geschichtliche Landeskunde in Baden-Württemberg, Reihe B: Forschungen 105) Weblink Fuaßnota